Előterjesztés Zalakaros Város Önkormányzata Képviselőtestülete 2020. október 20-án tartandó ülésére.

Tárgy: Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21) önkormányzati rendelet függelékének módosítása
Előterjesztést készítette: Dr. Szentgyörgyvölgyi Eszter, jogi referens
Tisztelt Képviselőtestület!

A Képviselőtestület 196/2020. (IX.17.) számú határozatában a MenDan Hotel Kft. vételi szándéknyilatkozatára vonatkozóan elvi határozatot hozott, melyben támogatta a Zalakaros, 261/46 hrsz-ú kivett közterület kérelemmel érintett területe jogi helyzetének rendezése érdekében szükséges lépések megtételét. Felkérte a polgármestert, hogy gondoskodjon a megosztási vázrajz elkészítéséről, a területek telekhatár kiméréséről, Dömötörfy András megbízásával, melyet a földmérő 23/2020 munkaszámon el is készített.
Ennek alapján a Zalakaros 261/46 hrsz-ú kivett közterület megnevezésű 1.1648 m2 nagyságú alrészletből megosztás után a 261/49 hrsz-ú 0.0825 m2 nagyságú kivett beépítetlen terület és 261/50 hrsz-ú 1,0851 m2 nagyságú kivett közterület művelési ágú területrészek alakultak ki. A Képviselőtestületnek a 261/49 hrsz-ú 0.0825 m2 nagyságú kivett beépítetlen terület művelési ágú területrészt forgalomképessé kell nyilvánítania, a 261/49 hrsz-ú 0.0825 m2 nagyságú kivett beépítetlen terület pedig továbbra is az önkormányzat forgalomképtelen törzsvagyona részét fogja képezni.
A fentiekkel összhangban az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) önkormányzati rendelet függelékének módosítását terjesztjük a Képviselőtestületi elé. Az értékesítés előfeltételeként szükséges az Önkormányzat tulajdonában lévő területrészek forgalomképessé minősítése.
A jogszabályszerkesztésről szóló IRM rendelet 3.§ (1) bekezdése kimondja, hogy a jogszabály normatív tartalmú rendelkezéseit a jogszabály szakaszai és mellékletei tartalmazzák. A fentiekből következően nem foglalható a jogszabály függelékébe normatív tartalmú rendelkezés.
A rendelet Függelékét így az alábbiak szerint szükséges kiegészíteni határozati formában:
Határozati javaslat:

Képviselőtestület

1. A Zalakaros 261/49 hrsz-ú 0.0825 m2 nagyságú kivett beépítetlen terület művelési ágú ingatlant, Dömötörfy András földmérő üzemmérnök által készített 23/2020 számú változási vázrajz alapján forgalomképessé nyilvánítja.
2. A Zalakaros 261/50 hrsz-ú 1,0851 m2 nagyságú kivett közterület művelési ágú területrész az önkormányzat forgalomképtelen törzsvagyona részét képezi.
3. A változásokat Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) önkormányzati rendelet függelékének módosításával szükséges átvezetni 2020. október 20. nap hatállyal.

4. Felhatalmazza a polgármester, hogy a változások ingatlannyilvántartásban történő átvezetésekhez szükséges dokumentumokat aláírja. 

Határidő: 2020. azonnal
Felelős: Novák Ferenc polgármester
Operatív felelős: Dr. Szentgyörgyvölgyi Eszter, jogi referens
Zalakaros, 2020.október 14.

